Romance navarro

Se diz romance navarro a las formas d'o romance navarro-aragonés que se charraban en o sud y este de Navarra. No existiba deseparación neta entre o navarro y l'aragonés. As denominacions d'aragonés, navarro y riojano no responden a diferencias reals que existisen en una mesma epoca, (podeban estar mas grans con una comarca dentro de una mesma rechión), responden a las diferents historias linguisticas d'o romance en ixos reinos u rechions como consecuencia de diferent historia politica. Existiban diferents trazas d'escribir, como consecuencia que a Ilesia Catolica perdió lo monopolio d'a escriptura y lo prenioron as dos monarquías, navarra y aragonesa.

 Denominación 
O mesmo "Fuero de Navarra" fa referencia a lo lenguache en o que ye escrito, y preveyen a situación en a que fuesse rey ombre de otra tierra o de estranio logar o de estranio lengoage. Una denominación que se documenta en os mesmos textos en romanz ye a de lengoage de Navarra. Lo veyemos por eixemplo en as "Corz d'Olit de 1329:

Tamién en 1344 Pedro de Laquidáin, escribano de Pamplona, fació una traducción d'o Fuero de Chaca y escribió:

En l'acta de coronación de Carlos II de Navarra en l'anyo 1350 escriben en latín:

Y en l'acta de coronación de Carlos III de Navarra en l'anyo 1390 repite a mesma formula y se leye In ydiomate Navarre terre.

 Ortografía 
 Lo diftongo -ua- s'escribiba -oa-: coal, coatro, jegoa.
 Los fonemas palatals ny y ll se representaban con una I debant (-in-, -ill-, -yll-): castieyllo, castieillo, sieillo.

 Fonetica 
 Mayor tendencia a perder a -e final:
 Etxe (etxa- en composicion) Berri ("Casa nueva" en basco) > Exavierre (1091) > Xavier, (y atras variants dende 1102)
 Sindembargo, igual que en o fuero de Teruel, no se produciba en os adverbios remataus en -ment porque i yera una -t- entre meyo: -MENTE > -mentre
 No se rechistran evolucions d'a -LL- enta -t-, -ch-, etcetera...de tipo che vaqueira
 Se conserva o grupo latino -MB-, que en aragonés y burgalés evoluciona enta -m-
 palomba, ambos
Dende mitat d'o sieglo XIII bi ha un predominio absoluto d'a solución -KT- > -ch- y -ULT- > -ch-, Rafael Lapesa: Historia de la lengua española. Editorial Gredos. 1981, pp 248-249, p 481.
FACTU > fecho, deixando de predominar a solución -it-.
DIRECTU > drecho.
MULTU > mucho.

 Morfolochía 
O demostrativo masclino singular ye esti u aquesti en cuenta d'estar est(e) u aquest(e), coincidindo n'esto con l'aragonés d'as comunidaz aragonesas, (se i documenta en la versión romance d'o Fuero y encara en textos de lo S XV y no ye estranio porque os navarros intervinioron en a repoblación d'ista aria), y con o riojano. En os documentos d'o Monesterio d'Irache se documenta esti pero no aquesti.

 Historia 
O texto mes antigo conoixiu en romance navarro seguntes P. Moret ye a concesión d'o Fuero de Chaca en 1171 a os pobladors d'o Pueyo de Castillón de Sangüesa por parte de Sancho lo Sabio: 

 Pervivencias 
Igual que en Cinco Villas y en cheneral en tota a provincia de Zaragoza, bi n'ha muitos residuos lexicos. Ye de destacar:

 En a redolada d'Eslava a chent viella emplegaba de choven a desinencia -i pa a primera persona d'o present d'os imperfectos igual como en ansotano.
 O navarrismo mas estendillau, ye l'antroponimo Xabier, adaptau a muitas luengas romances occidentals y chermanicas.
 En o dreito foral navarro encara existe o termino dominio concellar.
 Ye posible que o chentilicio Salacenco d'os habitadors d'a Val de Sarasaz siga d'orichen navarro-aragonés, como a pervivencia d'a denominación de Selva d'Irati, que en castellano sería bosque porque perdió l'uso de selva pa ista clase de formación vechetal dende antigo.
 Son notables os residuos como fartar-se, fastiar-se, forcallo, ginebro, ginebral, ajada, rujiar.

 Referencias 

 Bibliografía 
 Rafael Lapesa. Historia de la lengua española. Editorial Gredos. 1981

Categoría:Dialectos de l'aragonés medieval